**NOTĂ-INFORMATIVĂ**

**la proiectul hotărîrii Guvernului**

**„Cu privire la alocarea mijloacelor financiare”**

Potrivit punctului 1 al Hotărîrii Guvernului nr.836 din 13 septembrie 2010 se acordă indemnizaţii unice pentru construcţia unei case individuale ori a unei locuinţe cooperatiste, sau procurarea spaţiului locativ, sau restaurarea caselor vechi unor categorii de cetăţeni care, nu au beneficiat de credite preferenţiale de la instituţiile financiare şi nu au fost asigurați cu spaţiu locativ la situația din 22 octombrie 2004.

Totodată, conform punctului 2 al Hotărîrii Guvernului nr.836 din 13 septembrie 2010, mijloacele financiare pentru acordarea indemnizaţiilor respective se alocă de la bugetul de stat către bugetele locale de nivelul al doilea, în limita mijloacelor prevăzute anual pentru aceste scopuri în bugetul de stat.

Reieşind din aceasta, Ministerul Finanţelor, în baza deciziilor comisiilor speciale prezentate de către autorităţile administraţiei publice locale, a elaborat proiectul hotărîrii de Guvern „Cu privire la alocarea mijloacelor financiare” prin care se propune alocarea mijloacelor financiare de la bugetul de stat autorităţilor administraţiei publice locale de nivelul al doilea în sumă totală de **492,0** mii lei, întru acordarea indemnizaţiilor unice pentru **11** beneficiari din **8** raioane.

În bugetul de stat pentru anul 2018 în acest scop sunt aprobate mijloace financiare în volum de **8500,0** mii lei.

**MINISTRU Octavian ARMAȘU**